Viikingite menüü koosnes peamiselt lihast ja pudrust, kuid neil oli ka virsikuid ja kaneeli
#000000
Taani Ribe viikingikeskuse uurimine näitas, et viikingid ei olnud «metsinimesed», kes sõid põhiliselt pooltoorest liha, vaid nende menüüsse kuulus ka sellist «luksust» nagu virsikud ja kaneel.
#000001
Yle teatel kasutasid viikingid praadimiseks pähkliõli ja oskasid valmistada jogurtisarnast skyr'i, kuid iga päev sõid nad eelkõige loomaliha ja odraputru.
#000002
Arheoloogide sõnul on viikingite ülestähendustes mõned viiteid toidule ning leiud näitavad, et 1000 aastat tagasi tegeles see inimgrupp nii põlluharimise kui karjakasvatusega. Lisaks oli neil kaugetelt maadelt pärit puuvilju ja maitseaineid.
#000003
Briti Durhami ülikooli teadlase Eleanor Rosamund Barraclough arvates varieerusid viikingite road vastavalt sellele, kus nad elasid.
#000004
Skandinaavia rannikualal elavad viikingid said oma valgud peamiselt kalast, eelkõige Atlandi heeringast ja lõhest. Kalad kuivatati ja säilitati soolatuna, mille tõttu olid need kalad ideaalne meresõiduroog.
#000005
Kuid viikingite menüüd mõjutas ka nende varanduslik jõukus, rikkamad sõid paremini kui vaesemad. Näiteks Gröönimaal sõid jõukad viikingid hirveliha, vaesemad enamjaolt hülgeliha ning vaesed olid toiduvähesuse perioodil need, kes nälgisid.
#000006
Kuigi viikingeid peetakse meresõitjateks, olid nad ka põlluharijad ja karjakasvatajad. Nad kasvatasid eelkõige otra, kuid ka kaera, rukist, nisu ja herneid.
#000007
Viikingite farmides oli palju kanu ja sigu, lehmi, kellelt saadi nii liha kui piima, kuid ka lambaid, kellet saadi liha, villa ja nahka.
#000008
Veel valmistati võid, juustu ja jogurtisarnast skyr'i, mida mainitakse ka ühes saagas.
#000009
Sõltuvalt aastajast oli viikingite toidulaual samuti palju metsamarju, naerist, kaalikat ja teisi taimi, kuid ka adru. Viljast valmistati lameleiba ja putru.
#000010
Uurijate sõnul võib jääda mulje, et viikingite toit oli ilma maitseaineteta ja seega võrdlemisi maitsetu. Arheoloogilised leiud näitasid, et viikingid kasutasid toidu maitsestamiseks sibulat, küüslauku, tilli, koriandrit ja kaneeli, kuid eelkõige soola ja mett.
#000011
Veel oli viikingitel praadimiseks pähkliõli, mida nad valmistasid teistelt aladelt kaasa toodud tehnoloogia järgi. Nendeni jõudsid aeg-ajalt Lõuna-Euroopast sellised «luksused» nagu virsikud ja viinamarjad.
#000012
Viikingid ei olnud ainult karmid meremehed ja põlluharijad, vaid ka oskuslikud kaupmehed, kes oskasid äri ajada ja ostsid siis nn luksuskaupu.
#000013